pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีร่วมการประชุมเต็มคณะ (Plenary)
วันเสาร์ที่ 31 มีนาคม 2561
นายกรัฐมนตรีร่วมการประชุมเต็มคณะ (Plenary)
ของการประชุมสุดยอดผู้นาแผนงานความร่วมมือทาง เศรษฐกิจในอนุลุ่มแม่น้าโขง 6 ประเทศ ครั้งที่ 6
วันนี้ (วันเสาร์ที่ 31 มีนาคม 2561) เวลา 10.50 น. นายกรัฐมนตรีได้เข้าร่วมการประชุมเต็มคณะ (Plenary) ของการประชุมสุดยอดผู้น้าแผนงานความร่วมมือทางเศรษฐกิจในอนุลุ่มแม่น้้าโขง 6 ประเทศ ครั้งที่ 6 ใน หัวข้อ “การใช้ประโยชน์ของความร่วมมือและการพัฒนาอย่างยั่งยืน เพื่อบูรณาการให้เกิดความมั่งคั่งร่วมกัน ในรอบ 25 ปีที่ผ่านมา” (Leveraging on 25 Years of Cooperation, and Building a Sustainable, Integrated, and Prosperous GMS) ณ ศูนย์การประชุมแห่งชาติเวียดนาม
นายกรัฐมนตรีได้กล่าวถ้อยแถลง เน้นย้้าถึงบทบาทและความสําเร็จของ GMS ที่มีมาอย่างต่อเนื่องถึง 25 ปี เพราะวิสัยทัศน์ 3C ของ GMS ที่ได้วางไว้ และเพราะการทํางานอย่างเป็นขั้นเป็นตอนตลอดช่วงเวลาที่ผ่านมา GMS ประสบความสําเร็จสําคัญในการพัฒนาโครงสร้างพื้นฐานด้านคมนาคมขนส่งเพื่อมุ่งเชื่อมโยงประชาชน 340 ล้านคน ของทั้ง 6 ประเทศรวมทั้งบูรณาการการพัฒนาเชิงพื้นที่ตามแนวระเบียงเศรษฐกิจ (Economic Corridor) เพื่อยกระดับรายได้ ลดความยากจน และลดความเหลื่อมล้้าของประชาชน
และในโอกาสเดียวกันนี้ นายกรัฐมนตรีไดเ้สนอแผนการทํางานที่ให้ความสําคัญใน 3 ประเด็น ได้แก่
การพัฒนาโครงข่ายคมนาคมขนส่งให้มีคุณภาพเพื่อการเชื่อมโยงอย่างมีคุณภาพไร้รอยต่อ(connectivity) ไทยได้เร่งพัฒนาโครงข่ายคมนาคมขนส่งไปยังประตูเชื่อมโยง (Gateway) ตามแนวชายแดน โดยเฉพาะการพัฒนาเมืองในเขตพัฒนาเศรษฐกิจพิเศษตามแนวระเบียงเศรษฐกิจ ซึ่งสามารถเชื่อมโยงผ่านประเทศไทยไปถึงโครงข่ายที่สําคัญภายใต้กรอบความร่วมมือ IMT-GT ทางตอนใต้ของประเทศไทย
เรง่พัฒนาอย่างรอบด้านเพื่อมุ่งสู่อนุภูมิภาคที่มีขีดความสามารถในการแข่งขันสูง(competitiveness)ไทยกําลังเร่งพัฒนาขีดความสามารถทางการแข่งขันทางเศรษฐกิจผ่านการพัฒนาเชิงพื้นที่ พัฒนาโครงสร้างพื้นฐานคมนาคมขนส่ง วิทยาศาสตร์ เทคโนโลยี และนวัตกรรม เพื่อผลักดันให้ไทยเข้าสู่ยุค 4.0 อย่างสมบูรณ์ โดยเฉพาะอย่างยิ่งการพัฒนาพื้นที่ชายฝั่งทะเลตะวันออกภายใต้โคงการ EEC ให้สามารถสนับสนุนการเชื่อมโยงการผลิตกับประเทศเพื่อนบ้านในภูมิภาคและโลกจึงขอให้ประเทศสมาชิกแผนงาน GMS ยึดหลัก 3M ได้แก่ ความไว้เนื่อเชื่อใจ(Mutual Trust) การเคารพซึ่งกันและกัน(Mutual Respect) และการมีผลประโยชน์ร่วมกัน(Mutual Benefit)
เราต้องผลักดันให้GMS เป็นประชาคมที่มีอนาคตร่วมกัน มีความตั้งใจ และยั่งยืน (Community)การพัฒนาทรัพยากรมนุษย์โดยเฉพาะด้านทักษะและสุขภาพ เพื่อเตรียมพร้อมรองรับการเปลี่ยนแปลงของโลก โดยไทยมีนโยบายประเทศไทย 4.0 โดยจะเป็นการพัฒนาอุตสาหกรรมสมัยใหม่ ควบคู่ไปกับการพัฒนาทรัพยากรมนุษย์ ตลอดจนการจะมุ่งสู่ประชาคม GMS ที่มั่งคั่ง ยั่งยืน จะต้องมีการดูแลรักษาสิ่งแวดล้อม
ซึ่งในตอนท้ายนายกรัฐมนตรีได้กล่าวขอบคุณธนาคารพัฒนาเอเชียที่ได้สนับสนุนการเป็นหุ้นส่วนการพัฒนาที่สําคัญของแผนงานความร่วมมือของ GMS ตลอดระยะเวลากว่า 25 ปีที่ผ่านมา
รัฐบาลไทย-ข่าวทำเนียบรัฐบาล-​ประกันภัยพืชไร่ สบายใจหายห่วง !!
วันพฤหัสบดีที่ 25 ตุลาคม 2561
​ประกันภัยพืชไร่ สบายใจหายห่วง !!
--
ฟ้าฝนเป็นสิ่งที่ควบคุมไม่ได้ และคาดเดาได้ยาก...
“การทําประกันภัยพื้นที่เกษตรกรรม” จึงเป็นสิ่งที่รัฐบาลส่งเสริม เพราะจะช่วยบรรเทาความเดือดร้อนของเกษตรกร หากผลผลิตได้รับความเสียหายจากภัยธรรมชาติ โดยได้รับการชดเชยตามประเภทความเสียหาย
ก่อนหน้านี้ รัฐบาลได้จัดทําโครงการสานพลังประชารัฐเพื่อสนับสนุนการปลูกข้าวโพดหลังฤดูทํานา เพื่อให้เกษตรกรมีรายได้อย่างต่อเนื่อง
แต่อย่างที่ว่า...ถ้าจู่ ๆ ข้าวโพดเลี้ยงสัตว์ที่ปลูกเกิดได้รับความเสียหายจากฟ้าฝนขึ้นมา ก็จะต้องช่วยเหลือดูแลกัน
ล่าสุดรัฐบาลได้อนุมัติการประกันภัยข้าวโพดเลี้ยงสัตว์ให้แก่พี่น้องเกษตรกร ที่เข้าร่วมโครงการตั้งแต่ปลายเดือนกันยายน 2561 ที่ผ่านมา
มีวัตถุประสงค์เพื่อใช้ระบบประกันภัยเข้ามาดูแลความเสี่ยงภัยธรรมชาติ รูปแบบเดียวกับโครงการประกันภัยข้าวนาปี และคุ้มครองต้นทุนการผลิตของเกษตรกร
โดยรัฐบาลจะอุดหนุนค่าเบี้ยประกันให้แก่เกษตรกร ในอัตราไร่ละ 65 บาท สําหรับพื้นที่เป้าหมาย 2 ล้านไร่ ใน 33 จังหวัด แบ่งเป็น ภาคเหนือ 15 จังหวัด ภาคตะวันออกเฉียงเหนือ 15 จังหวัด ภาคกลาง 1 จังหวัด และภาคตะวันออก 1 จังหวัด
ครอบคลุมเกษตรกรประมาณ 150,000 ราย และให้ ธ.ก.ส.เป็นตัวกลางระหว่างเกษตรกรผู้เอาประกันภัยกับผู้รับประกันภัย
หากมีความเสียหายเกิดขึ้น ความคุ้มครองที่เกษตรกรจะได้รับ คือ
1. กรณีเสียหายจากน้ําท่วมหรือฝนตกหนัก ภัยแล้ง ฝนแล้ง หรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ ไฟไหม้ หรือภัยจากช้างป่า จะได้รับเงินชดเชย 1,500 บาท/ไร่
2. กรณีเสียหายจากศัตรูพืช หรือ โรคพืชระบาด เกษตรกรจะได้รับเงินชดเชย 750 บาท/ไร่
เมื่อรวมกับความช่วยเหลือตามระเบียบของกระทรวงการคลังที่มีอยู่เดิม กรณีพืชไร่ประสบภัยพิบัติจนตาย หรือได้รับความเสียหาย เกษตรกรจะได้รับเงินช่วยเหลือในอัตรา 1,148 บาท/ไร่ รายละไม่เกิน 30 ไร่
ดังนั้น เกษตรกรจะได้รับค่าชดเชยรวมกันในอัตรา 2,648 บาท/ไร่ ช่วยให้เกษตรกรมีเงินหมุนเวียน จนฟื้นตัว และประกอบอาชีพต่อไปได้
สําหรับระยะเวลาเอาประกันภัยนั้น เริ่มตั้งแต่วันที่คณะรัฐมนตรีเห็นชอบโครงการสานพลังประชารัฐเพื่อสนับสนุนการปลูกข้าวโพดหลังฤดูทํานา ถึงวันสุดท้ายที่ต้นข้าวโพด ปี 2561/2562 ยังคงยืนต้นอยู่ในแปลงเพาะปลูกก่อนเก็บเกี่ยว (วันเพาะปลูกไม่เกิน 15 มกราคม 2562)
ผู้รับประกันหรือรัฐบาลจะจ่ายสินไหมทดแทนจากแบบรายงานข้อมูลความเสียหายจริงที่เจ้าหน้าที่ลงไปตรวจสอบแล้ว
เห็นแล้วนะครับว่า...การทําประกันภัยพื้นที่ทางการเกษตรจะช่วยสร้างความอุ่นใจให้แก่เกษตรกรได้อย่างไร และทั้งหมดคือความห่วงใยและปรารถนาดีจากรัฐบาล
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อดีตรัฐมนตรีว่าการสาธารณสุขอังกฤษชื่นชมการจัดการโควิด-19 ของไทย
วันจันทร์ที่ 16 มีนาคม 2563
อดีตรัฐมนตรีว่าการสาธารณสุขอังกฤษชื่นชมการจัดการโควิด-19 ของไทย
อดีตรัฐมนตรีว่าการสาธารณสุขอังกฤษชื่นชมการจัดการโควิด-19 ของไทย
วันที่ (13 มีนาคม 2563) สํานักข่าว independent.co.uk เผยแพร่คําสัมภาษณ์ และคลิปการสัมภาษณ์ นายเจเรมี ฮันต์ (Jeremy Hunt) อดีตรัฐมนตรีว่าการกระทรวงสาธารณสุข ระหว่างปี2555-2561ไม่เห็นด้วยกับการดําเนินการของรัฐบาล และนายกรัฐมนตรีอังกฤษ และชื่นชมไทยว่าประสบความสําเร็จอย่างยอดเยี่ยม
โดยนายเจเรมี ฮันต์ วิพากวิจารณ์การจัดการโควิด-19 ของ นายบอริส จอห์นสัน (Boris Johnson) นายกรัฐมนตรีอังกฤษ ว่าไม่มีการจัดการที่รวดเร็วเพียงพอ โดยเป็นการวิจารณ์ภายหลังนายกรัฐมนตรีอังกฤษแถลงว่าไวรัสโคโรนาเป็นวิกฤติสาธารณสุขที่เลวร้าย แต่ไม่ได้ดําเนินการจัดการที่เด็ดขาด อาทิ ยกเลิกการชุมนุมขนาดใหญ่ และปิดโรงเรียน เพื่อลดภาระของเจ้าหน้าที่ด้านสาธารณสุข
ทั้งนี้ นายเจเรมี ฮันต์ เห็นว่าการระบาดของโควิด-19 ครั้งนี้เป็น “สถานการณ์ฉุกเฉินระดับชาติ” และคิดว่า อังกฤษมีระยะเวลาเหลือเพียง 4 สัปดาห์ที่จะไปถึงการระบาดเช่นเดียวกับอิตาลี ช่วงเวลานี้จึงสําคัญและควรดําเนินนโยบายสําคัญเพื่อชะลอการแพร่ระบาดของไวรัส โดยเขาระบุว่า “ประชาชนประหลาดใจและกังวลใจว่ารัฐบาลไม่ได้เคลื่อนไหวเร็วกว่านี้
ซี่งประเทศที่ดูเหมือนจะประสบความสําเร็จอย่างยอดเยี่ยมในการรับมือกับไวรัส คือ ประเทศไทย ซึ่งเป็นประเทศแรกนอกประเทศจีนที่ได้รับเชื้อไวรัส ขณะนี้ มีรายงานเพียง 59 รายเท่านั้น และไต้หวัน ประเทศใกล้เคียงกับจีน ที่มีจํานวนผู้รับเชื้อเพียง 49 ราย”
ที่มา https://www.independent.co.uk/news/uk/politics/coronavirus-uk-boris-johnson-jeremy-hunt-pandemic-nhs-covid-19-a9399076.html
รัฐบาลไทย-ข่าวทำเนียบรัฐบาล-ผู้ช่วย รมว. ดิจิทัลฯ ร่วมงานครบรอบความสัมพันธ์ 160 ปี ประเทศไทย-เดนมาร์ก
วันศุกร์ที่ 14 ธันวาคม 2561
ผู้ช่วย รมว. ดิจิทัลฯ ร่วมงานครบรอบความสัมพันธ์ 160 ปี ประเทศไทย-เดนมาร์ก
ผู้ช่วย รมว. ดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมงานครบรอบความสัมพันธ์ 160 ปี ประเทศไทย-เดนมาร์ก เมื่อวันที่ 11 ธันวาคม 2561 ณ สถานเอกอัครราชทูตเดนมาร์กประจําประเทศไทย ถนนสาทร กรุงเทพฯ โดยประเทศไทยและเดนมาร์กได้เริ่มมีการติดต่อกันตั้งแต่สมัยพระบาทสมเด็จพระจอมเกล้าเจ้าอยู่หัว และได้มีความสัมพันธ์อันดีในทุกๆ ด้านจนถึงปัจจุบัน สถานเอกอัครราชทูตเดนมาร์ก ประจําประเทศไทยจึงได้จัดงาน “Thai-Danish Panel debates: Looking to the Future” เพื่อเป็นส่วนหนึ่งของการเฉลิมฉลองความสัมพันธ์ 160 ปี ของทั้งสองประเทศ ซึ่งภายในงานมีผู้แทนจากภาครัฐและภาคเอกชนจากทั้งไทยและเดนมาร์กเข้าร่วมเป็นจํานวนมาก ในโอกาสนี้ ดร.พันธ์ศักดิ์ ฯ กล่าวปาฐกถาว่า ได้ให้ข้อมูลเกี่ยวกับการดําเนินการและโครงการที่สําคัญของกระทรวงดิจิทัลเพื่อเศรษฐกิจและสังคม ในการใช้เทคโนโลยีดิจิทัลขับเคลื่อนประเทศไทยทั้งในด้านเศรษฐกิจและสังคมตามนโยบายประเทศไทย 4.0 พร้อมทั้งได้แนะนําโอกาส ให้แก่ประเทศเดนมาร์กในการเข้ามาสร้างความร่วมมือ เพื่อดําเนินธุรกิจและลงทุนในประเทศไทย ซึ่งได้รับความสนใจจากผู้เข้าร่วมงานเป็นอย่างมาก
************************
รัฐบาลไทย-ข่าวทำเนียบรัฐบาล-“ยุติธรรม” หารือการปรับปรุงแก้ไขเพิ่มเติมพระราชบัญญัติกองทุนยุติธรรมฯ
วันจันทร์ที่ 26 กุมภาพันธ์ 2561
“ยุติธรรม” หารือการปรับปรุงแก้ไขเพิ่มเติมพระราชบัญญัติกองทุนยุติธรรมฯ
กระทรวงยุติธรรม หารือการปรับปรุงแก้ไขเพิ่มเติมพระราชบัญญัติกองทุนยุติธรรมฯ
ในวันจันทร์ที่ ๒๖ กุมภาพันธ์ ๒๕๖๑ เวลา ๑๐.๐๐ น.
ณ ห้องประชุมกระทรวงยุติธรรม ๔ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
พร้อมด้วย ศ.ดร.บรรเจิด สิงคะเนติ ประธานคณะอนุกรรมการพิจารณาเสนอกฎหมายที่ต้องจัดทําใหม่
เพื่อสนับสนุนยุทธศาสตร์ชาติและการปฏิรูปประเทศ
และนายศราวุฒิ ประทุมราช นักวิชาการปฏิรูปกฎหมายอาวุโส สํานักงานคณะกรรมการปฏิรูปกฎหมาย
เข้าร่วมการประชุมเพื่อหารือเกี่ยวกับการปรับปรุงแก้ไขเพิ่มเติมพระราชบัญญัติกองทุนยุติธรรม พ.ศ.๒๕๕๘
เพื่อรองรับสิทธิของประชาชนในการเข้าถึงความช่วยเหลือทางกฎหมาย (Legal Aid)
ระหว่างกระทรวงยุติธรรมและสํานักงานคณะกรรมการปฏิรูปกฎหมาย (คปก.)
โดยที่ประชุมมีข้อเสนอแนะในการแก้ไขเพิ่มเติมพระราชบัญญัติกองทุนยุติธรรมฯ ในประเด็นต่างๆ อาทิ
การเสนอให้ปรับแก้ไขชื่อพระราชบัญญัติ การเพิ่มหลักการในร่างพระราชบัญญัติ
การเพิ่มภารกิจกองทุนยุติธรรมและการใช้จ่ายเงินกองทุน
การเพิ่มเติมหลักการให้คณะกรรมการเป็นหน่วยงานระดับชาติ โดยมีนายกรัฐมนตรี เป็นประธาน
โดยเพิ่มสัดส่วนของผู้ทรงคุณวุฒิในคณะกรรมการกองทุนและที่มาของผู้ทรงคุณวุฒิจากการคัดเลือกอย่างโปร่งใส
การเพิ่มเติมอํานาจหน้าที่ของคณะกรรมการกองทุน การเพิ่มหลักการในการเข้าถึงความช่วยเหลือทางกฎหมาย
ให้เป็นสิทธิของทุกคน โดยไม่เลือกปฏิบัติและครอบคลุมกลุ่มด้อยโอกาสต่างๆ
การเพิ่มเติมการให้ความช่วยเหลือทางกฎหมายให้ครอบคลุมการให้ความช่วยเหลือด้านล่าม และหน่วยงานช่วยเหลือ
ทางกฎหมายทั้งท้องถิ่น มหาวิทยาลัย ตลอดจนการให้ประชาชนมีสิทธิเลือกทนายความของตนเอง
รัฐบาลไทย-ข่าวทำเนียบรัฐบาล-นายกฯ ส่งกลอนบทใหม่ “ประชารัฐ ไทยนิยม” วอนคนไทยคิดถึงส่วนรวม ร่วมปฏิรูปบ้านเมือง นำพาประเทศให้ก้าวไปข้างหน้า
วันเสาร์ที่ 16 มิถุนายน 2561
นายกฯ ส่งกลอนบทใหม่ “ประชารัฐ ไทยนิยม” วอนคนไทยคิดถึงส่วนรวม ร่วมปฏิรูปบ้านเมือง นําพาประเทศให้ก้าวไปข้างหน้า
นายกฯ ส่งกลอนบทใหม่ “ประชารัฐ ไทยนิยม” วอนคนไทยคิดถึงส่วนรวม ร่วมปฏิรูปบ้านเมือง นําพาประเทศให้ก้าวไปข้างหน้า
วันนี้ (16 มิถุนายน 2561) พลเอก ประยุทธ์ จันทร์โอชา นายกรัฐมนตรี ประพันธ์บทกลอนชุดใหม่ถ่ายทอดความรู้สึกจากใจไปสู่พี่น้องประชาชนว่า รัฐบาลมีความมุ่งมั่นตั้งใจ และทุ่มเทแรงกายแรงใจอย่างที่สุดที่จะแก้ไขปัญหาบ้านเมือง และพัฒนาประเทศทุกด้านเพื่อให้คนไทยมีชีวิตความเป็นอยู่ที่ดีขึ้น แต่ความสําเร็จทั้งหลายนั้นจะเกิดขึ้นไม่ได้ หากขาดความเข้าใจและร่วมแรงร่วมใจของทุกคน
“ปัญหาทั้งหมดกําลังได้รับการแก้ไข ทั้งการกระจายรายได้ การบริหารจัดการภาครัฐ การกระจายอํานาจลงสู่ท้องถิ่น การปราบปรามการทุจริตคอร์รัปชัน และอีกหลายปัญหา ซึ่งเป็นเรื่องใหญ่ที่ต้องปฏิรูปทั้งหมด และจําเป็นต้องใช้เวลา"
ที่สําคัญ คือ ประชาชนทุกระดับจะต้องรู้จักพัฒนาตนเอง แสวงหาความรู้ และปรับเปลี่ยนตัวเองเพื่อรองรับการเปลี่ยนแปลงและความท้าทายใหม่ ๆ เพื่อยกระดับคุณภาพชีวิตของตนเองให้ดีขึ้น
----------------------------------------
รัฐบาลไทย-ข่าวทำเนียบรัฐบาล-กระทรวงยุติธรรม ใช้มาตรการเชิงรุก เพื่อจัดการเรื่องราวร้องทุกข์ของประชาชน โดยบูรณาการร่วมกับหน่วยงานที่เกี่ยวข้อง ภายใต้การดำเนินงานของ "ศูนย์ยุติธรรมสร้างสุข" ตามนโยบายของรัฐมนตรี
วันพุธที่ 30 ตุลาคม 2562
กระทรวงยุติธรรม ใช้มาตรการเชิงรุก เพื่อจัดการเรื่องราวร้องทุกข์ของประชาชน โดยบูรณาการร่วมกับหน่วยงานที่เกี่ยวข้อง ภายใต้การดําเนินงานของ "ศูนย์ยุติธรรมสร้างสุข" ตามนโยบายของรัฐมนตรี
กระทรวงยุติธรรม ใช้มาตรการเชิงรุก เพื่อจัดการเรื่องราวร้องทุกข์ของประชาชน โดยบูรณาการร่วมกับหน่วยงานที่เกี่ยวข้อง ภายใต้การดําเนินงานของ "ศูนย์ยุติธรรมสร้างสุข" ตามนโยบายของรัฐมนตรีว่าการกระทรวงยุติธรรม
ในวันอังคารที่ ๒๙ ตุลาคม ๒๕๖๒ เวลา ๑๐.๐๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วย พันตํารวจเอก สุชาติ วงศ์อนันต์ชัย หัวหน้าผู้ตรวจราชการกระทรวงยุติธรรม เป็นประธานการประชุมอนุกรรมการสืบสวนข้อเท็จจริงในคณะกรรมการจัดการเรื่องราวร้องทุกข์ประจํากระทรวงยุติธรรม ครั้งที่ ๑ ประจําปีงบประมาณ พ.ศ.๒๕๖๓ โดยมีคณะอนุกรรมการ และผู้แทนจากหน่วยงานที่เกี่ยวข้อง เข้าร่วมประชุม
ที่ประชุมรับทราบตามที่กระทรวงยุติธรรมได้ดําเนินการเปิด “ศูนย์ยุติธรรมสร้างสุข” ตามนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรมที่ต้องการขับเคลื่อนยุทธศาสตร์ด้านการป้องกันปราบปรามอาชญากรรมด้านความมั่นคงให้สามารถแก้ไขปัญหาความเดือดร้อนของประชาชน หรือเหยื่ออาชญากรรมให้มีความรวดเร็ว ทันต่อสถานการณ์ความเปลี่ยนแปลงของสังคม และมีความสอดคล้องกับแผนยุทธศาสตร์ชาติ และแผนแม่บทต่างๆ ทั้งนี้ กระทรวงยุติธรรมได้แต่งตั้งอนุกรรมการสืบสวนข้อเท็จจริงในคณะกรรมการจัดการเรื่องราวร้องทุกข์ประจํากระทรวงยุติธรรม โดยบูรณาการการดําเนินงานร่วมกับหน่วยงานที่เกี่ยวข้อง ประกอบด้วย สํานักงานอัยการสูงสุด สํานักงานตํารวจแห่งชาติ สํานักงาน ปปง. กระทรวงทรัพยากรธรรมชาติและสิ่งแวดล้อม กรมการปกครอง กระทรวงมหาดไทย สํานักงานคณะกรรมการกํากับหลักทรัพย์และตลาดหลักทรัพย์ ธนาคารแห่งประเทศไทย สภาหอการค้าไทย และสภาอุตสาหกรรมแห่งประเทศไทย โดยมีอํานาจหน้าที่ในการรวบรวมข้อเท็จจริงและพยานหลักฐานที่เป็นประโยชน์ในการอํานวยความยุติธรรมตามคําร้องทุกข์ของประชาชน และมีหน้าที่ในการตรวจสอบ วิเคราะห์ปัญหาอาชญากรรมสําคัญที่ส่งผลกระทบต่อสังคมโดยรวม และปัญหาความเดือดร้อนของประชาชนในด้านต่างๆ ที่จําเป็นต้องแก้ไขโดยเร่งด่วนให้เกิดผลเป็นรูปธรรม
นอกจากนี้ ที่ประชุมได้รับทราบข้อคิดเห็น ข้อเสนอแนะจากคณะอนุกรรมการ และผู้แทนจากหน่วยงานที่เกี่ยวข้อง เพื่อนํามากําหนดรูปแบบ และวิธีการปฏิบัติงานในการขับเคลื่อนให้ศูนย์ยุติธรรมสร้างสุขเป็นหน่วยงานที่สามารถเชื่อมโยงเครือข่ายกับหน่วยงานที่เกี่ยวข้องในการอํานวยความยุติธรรมให้กับประชาชนทุกด้าน โดยเน้นการทํางานเชิงรุกในเรื่องที่มีความพิเศษ ซึ่งต้องอาศัยความรู้ ความเชี่ยวชาญของแต่ละหน่วยงานในการแก้ไขปัญหาให้ประชาชน โดยมีกรอบระยะเวลาการปฏิบัติงานที่ชัดเจน รวดเร็ว และมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-คณะทำงานโครงการเชื่อมโยงตลาดข้าวอินทรีย์ และข้าว GAP
วันพุธที่ 31 ตุลาคม 2561
คณะทํางานโครงการเชื่อมโยงตลาดข้าวอินทรีย์ และข้าว GAP
คณะทํางานโครงการเชื่อมโยงตลาดข้าวอินทรีย์ และข้าว GAP ครบวงจร ทบทวนการพิจารณาสัดส่วนการส่งออกข้าวไปสหภาพยุโรป (EU) ที่ได้รับการจัดสรรโควตา
นางสาวดุจเดือน ศศะนาวิน รองปลัดกระทรวงเกษตรและสหกรณ์ เปิดเผยภายหลังการประชุมคณะทํางานโครงการเชื่อมโยงตลาดข้าวอินทรีย์ และข้าว GAP ครบวงจร ณ กรมการข้าว ว่า ตามที่คณะทํางานฯ ดังกล่าว ได้มีมติเห็นชอบขยายปริมาณจัดสรรโควตาส่งออกข้าวไปสหภาพยุโรป (EU) ในปี 2561/62 จากเดิม 2,000 ตัน เป็น 2,600 ตัน (เพิ่ม 600 ตัน คิดเป็นร้อยละ 25 ของปริมาณการส่งออกข้าวอินทรีย์ไปสหภาพยุโรป) โดยโควตาจํานวน 2,000 ตันแรก จะจัดสรรให้ผู้ประกอบการค้าข้าวที่เข้าร่วมโครงการฯ ซึ่งส่งออกข้าวชนิดใดก็ได้ตามเงื่อนไขไปสหภาพยุโรป
สําหรับโควตาจํานวน 600 ตันที่เพิ่มขึ้นในปี 2561/62 จะจัดสรรให้ผู้ประกอบการที่เข้าร่วมโครงการฯ และต้องใช้โควตาเพื่อการส่งออกข้าวอินทรีย์ ซึ่งรับซื้อข้าวจากเกษตรกรในโครงการเชื่อมโยงตลาดข้าวอินทรีย์ และข้าว GAP ครบวงจร เท่านั้น อีกทั้งต้องผ่านมาตรฐานที่ได้รับการยอมรับจากสหภาพยุโรปด้วย ทั้งนี้ ในช่วงแรกที่โครงการมีข้าวอินทรีย์ไม่เพียงพอ จะอนุญาตให้ใช้ข้าวอินทรีย์นอกโครงการได้ และระยะต่อไปซึ่งจะมีโควตาส่วนนี้เพิ่มขึ้นเรื่อย ๆ มากกว่า 600 ตัน ต้องเป็นข้าวอินทรีย์ที่ได้มาตรฐาน Organic Thailand และของสหภาพยุโรปควบคู่กัน
ทั้งนี้ ในการจัดสรรโควตาจะพิจารณาโดยใช้เกณฑ์พื้นที่และผลผลิตข้าวที่ผู้ประกอบการค้าข้าวนํามาเชื่อมโยงการตลาดกับเกษตรกรในโครงการฯ โดยคํานึงถึงศักยภาพในการส่งออกข้าวไปตลาดสหภาพยุโรปด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงข่ายคมนาคมในพื้นที่จังหวัดพระนครศรีอยุธยา (ทล. 3467 ตอน นครหลวง - ท่าเรือ)
วันอังคารที่ 19 กันยายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงข่ายคมนาคมในพื้นที่จังหวัดพระนครศรีอยุธยา (ทล. 3467 ตอน นครหลวง - ท่าเรือ)
เมื่อวันที่ 18 กันยายน 2560 พร้อมด้วย นายชาติชาย ทิพย์สุนาวี ปลัดกระทรวงคมนาคม พร้อมด้วย นายชาติชาย ทิพย์สุนาวี ปลัดกระทรวงคมนาคม โดยมี นายธานินทร์ สมบูรณ์ อธิบดีกรมทางหลวง ข้าราชการและเจ้าหน้าที่ฯ  ให้การต้อนรับ ณ จังหวัดพระนครศรีอยุธยา
นายอาคม เติมพิทยาไพสิฐ กล่าวว่า กระทรวงคมนาคม โดย กรมทางหลวง (ทล.) ดําเนินโครงการจ้างเหมาเพื่อปรับปรุงทางหลวงหมายเลข 3467 จากผิวทางแอสฟัสต์เป็นผิวทางคอนกรีต ขนาด 2 ช่อง จราจร ตอน นครหลวง - ท่าเรือ ระหว่าง กม.0+000.000 - 9+400.000 ระยะทางยาวประมาณ 9.400 กิโลเมตร มาตรฐานทางขนาด 2 ช่องจราจร ผิวทางคอนกรีต หนา 28 เซนติเมตร งบประมาณ 90,880,000 บาท กําหนดแล้วเสร็จในปี 2561 ลักษณะโครงการฯ ทําการปรับปรุงก่อสร้างให้มีประสิทธิภาพเพิ่มขึ้น โดยปรับปรุงผิวทางเดิมจากผิวแอสฟัลต์คอนกรีตเปลี่ยนเป็นผิวคอนกรีตซึ่งมีความหนา 28 เซนติเมตร พร้อมติดตั้งการ์ดเรลและติดตั้งไฟฟ้าแสงสว่างชนิดกิ่งเดี่ยว ความสูง 9.00 เมตร ทั้งนี้ ระหว่างดําเนินโครงการฯ พบปัญหารถบรรทุกวิ่งในสายทางเป็นจํานวนมาก ทําให้พื้นที่การทํางานแคบและไม่สะดวก ซึ่ง ทล. ได้ดําเนินการแก้ไขปัญหาโดยติดตั้งป้ายประชาสัมพันธ์โครงการฯ เชิญผู้ประกอบการ และหน่วยงานในพื้นที่ประชุมหาแนวทางแก้ไขปัญหาจราจร รวมทั้งแนะนําให้ผู้ใช้ถนนหลีกเลี่ยงการก่อสร้าง
เมื่อโครงการแล้วเสร็จในปี 2561 จะช่วยเพิ่มประสิทธิภาพสายทาง รองรับการเปลี่ยนรูปแบบการขนส่งสินค้าและโลจิสติกส์ระหว่างทางถนนและการขนส่งทางน้ําตลอดลําน้ําป่าสัก ซึ่งมีท่าเรือขนส่งสินค้าเป็นจํานวนมาก ช่วยเชื่อมโยงการขนส่งสินค้าจากท่าเรือมายังทางหลวงหมายเลข 33 ทางหลวงสายเอเชียและเชื่อมโยงไปยังจังหวัดสระบุรีและภาคตะวันออกเฉียงเหนือ
รัฐบาลไทย-ข่าวทำเนียบรัฐบาล-พิธีลงนามบันทึกความเข้าใจ (MOU) ระหว่าง สศค.และ UNICEF ในการพัฒนาประสิทธิภาพระบบบัตรสวัสดิการแห่งรัฐ ระบบบำเหน็จบำนาญ และการประเมินผลนโยบายทางสังคมของรัฐบาลต่อเศรษฐกิจ
วันพฤหัสบดีที่ 19 กันยายน 2562
พิธีลงนามบันทึกความเข้าใจ (MOU) ระหว่าง สศค.และ UNICEF ในการพัฒนาประสิทธิภาพระบบบัตรสวัสดิการแห่งรัฐ ระบบบําเหน็จบํานาญ และการประเมินผลนโยบายทางสังคมของรัฐบาลต่อเศรษฐกิจ
การลงนามบันทึกความเข้าใจ ระหว่าง สศค. และองค์การทุนเพื่อเด็กแห่งสหประชาชาตินการให้ความช่วยเหลือทางเทคนิค เรื่อง “การกําหนดนโยบายบัตรสวัสดิการแห่งรัฐ การทบทวนระบบบําเหน็จบํานาญของประเทศ และการรายงานการประเมินผลกระทบทางเศรษฐกิจ และตัวทวีคูณทางเศรษฐกิจ
นายลวรณ แสงสนิท ผู้อํานวยการสํานักงานเศรษฐกิจการคลัง เปิดเผยว่า ในวันที่ 19 กันยายน 2562 สํานักงานเศรษฐกิจการคลัง (สศค.) ได้มีการลงนามบันทึกความเข้าใจ (Memorandum of Understanding : MOU) ระหว่าง สศค. และองค์การทุนเพื่อเด็กแห่งสหประชาชาติ (The United Nations Children’s Fund : UNICEF) ในการให้ความช่วยเหลือทางเทคนิค เรื่อง “การกําหนดนโยบายบัตรสวัสดิการ แห่งรัฐ การทบทวนระบบบําเหน็จบํานาญของประเทศ และการรายงานการประเมินผลกระทบทางเศรษฐกิจ และตัวทวีคูณทางเศรษฐกิจจากการดําเนินนโยบายทางสังคมของรัฐบาล” โดยมีผู้อํานวยการสํานักงานเศรษฐกิจการคลัง และ Mr. Thomas Davin ผู้แทนองค์การ UNICEF ประเทศไทย เป็นผู้ร่วมลงนามทั้ง 2 ฝ่าย โดยบันทึกความเข้าใจมีผลบังคับใช้ตั้งแต่วันที่ 19 กันยายน 2562 ถึงวันที่ 31 ธันวาคม 2564
การให้ความช่วยเหลือของ UNICEF เป็นการให้ความช่วยเหลือทางวิชาการ โดยจะมีการแลกเปลี่ยนความรู้และเทคนิคในการพัฒนาประสิทธิภาพของภาครัฐในการกําหนดนโยบายทางสังคมและระบบการคุ้มครองทางสังคมรวมถึงการนําเงินโอนทางสังคม (Social Cash Transfer) มาใช้อย่างมีประสิทธิภาพ ทั้งนี้ ความร่วมมือดังกล่าวมีเป้าหมายเพื่อสนับสนุนการพัฒนาเศรษฐกิจภาคประชาสังคม ให้มีความเข้มแข็งอย่างทั่วถึงและยั่งยืนสอดรับกับแผนยุทธศาสตร์ชาติ 20 ปี และนโยบายของรัฐบาลในปัจจุบัน ที่เน้นการให้ความสําคัญต่อการพัฒนาคน ดังนั้น จึงได้กําหนดหัวข้อของความร่วมมือ ได้แก่ 1) การกําหนดนโยบายบัตรสวัสดิการแห่งรัฐ 2) การทบทวนระบบบําเหน็จบํานาญของประเทศไทย และ 3) การรายงานการประเมินผลกระทบทางเศรษฐกิจและตัวคูณทางเศรษฐกิจจากการดําเนินนโยบายทางสังคมของรัฐบาล ซึ่งการจัดทําบันทึกความเข้าใจฉบับนี้จะเป็นจุดเริ่มต้นของความร่วมมือระหว่างสํานักงานเศรษฐกิจการคลัง และ UNICEF ซึ่งเป็นองค์กรระหว่างประเทศที่มีประสบการณ์ที่กว้างขวาง ซึ่ง สศค. จะสามารถนําความรู้ที่ได้ ไปใช้ประโยชน์ในการเสนอแนะนโยบายเพื่อพัฒนาเศรษฐกิจ สังคม และคุณภาพชีวิตประชาชนในอนาคตต่อไป
สํานักนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3644
รัฐบาลไทย-ข่าวทำเนียบรัฐบาล-กรมบัญชีกลางปูพรมสร้างการรับรู้ใช้บัตรประชาชนเบิกจ่ายตรงค่ารักษาประเภทผู้ป่วยนอก
วันศุกร์ที่ 23 มีนาคม 2561
กรมบัญชีกลางปูพรมสร้างการรับรู้ใช้บัตรประชาชนเบิกจ่ายตรงค่ารักษาประเภทผู้ป่วยนอก
กรมบัญชีกลางเร่งสร้างความเข้าใจเกี่ยวกับการเพิ่มประสิทธิภาพการเบิกจ่ายตรงค่ารักษาพยาบาลประเภทผู้ป่วยนอก โดยใช้บัตรประจําตัวประชาชน ให้ครอบคลุมทุกภาคส่วนทั่วประเทศ และเร่งติดตั้งเครื่อง EDC ให้เสร็จภายในต้นเดือนเมษายนนี้
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ประชุมชี้แจงแนวปฏิบัติเกี่ยวกับการเพิ่มประสิทธิภาพการเบิกจ่ายตรงเงินสวัสดิการเกี่ยวกับการรักษาพยาบาลประเภทผู้ป่วยนอก โดยใช้บัตรประจําตัวประชาชน ให้กับหมอคลังอุ่นใจ วิทยากรตัวคูณ และ Call Center ของกรมบัญชีกลาง ในระหว่างวันที่ 20-23 มีนาคม 2561
เสร็จเรียบร้อยแล้ว โดยกรมบัญชีกลางได้มอบหมายให้หมอคลังอุ่นใจเดินหน้าถ่ายทอดและสร้างการรับรู้ทั้งภาคทฤษฎีและภาคปฏิบัติให้กับผู้มีสิทธิและบุคคลในครอบครัว นายทะเบียนของส่วนราชการ เพื่อช่วยลดผลกระทบจากการปรับเปลี่ยนระบบ สร้างความรู้ ความเข้าใจ ให้เกิดการยอมรับ สามารถใช้สิทธิเบิกจ่ายตรงได้อย่างถูกต้อง และมีประสิทธิภาพ
ในส่วนของวิทยากรตัวคูณ ได้มอบหมายให้จัดโครงการร่วมกับส่วนราชการในเขตกรุงเทพมหานคร เพื่อถ่ายทอดความรู้ในลักษณะเดียวกับที่หมอคลังอุ่นใจดําเนินการ โดยให้จัดบรรยายที่ส่วนราชการแต่ละแห่งโดยตรง ตามวันเวลาและสถานที่ที่ส่วนราชการจะกําหนดต่อไป
สําหรับเจ้าหน้าที่ของสถานพยาบาลของทางราชการและเอกชน กรมบัญชีกลางได้จัดโครงการสร้างการรับรู้ให้เป็นพิเศษ เนื่องจากเจ้าหน้าที่ของสถานพยาบาลเป็นหัวใจสําคัญของโครงการนี้ ซึ่งเป็นบุคคลที่ต้องให้บริการกับผู้มีสิทธิจึงต้องทราบข้อมูลทั้งภาคทฤษฎีและภาคปฏิบัติ โดยจะจัดที่ส่วนกลาง จํานวน 6 รุ่น ในระหว่างวันที่ 29 มีนาคม – 9 เมษายน 2561 ทั้งนี้ เมื่อเจ้าหน้าที่ของสถานพยาบาลอบรมเสร็จเรียบร้อย ก็จะเป็นเวลาที่ดําเนินการติดตั้งเครื่องอ่านบัตรประจําตัวประชาชน (EDC) แล้วเสร็จพอดี
อธิบดีกรมบัญชีกลาง กล่าวว่า กรมบัญชีกลางได้จัดทําสื่อประชาสัมพันธ์ในรูปแบบ Infographic และคู่มือแนวปฏิบัติโดยละเอียด ซึ่งได้เผยแพร่ไว้ที่เว็บไซต์ www.cgd.go.th/เรื่องที่น่าสนใจ/CGDInfographic และ Facebook กรมบัญชีกลาง รวมทั้งยังสามารถสแกน QR Code จากแผ่นประชาสัมพันธ์ได้อีกช่องทางหนึ่ง เพื่อให้ผู้ที่สนใจสามารถศึกษารายละเอียดได้ด้วยตนเอง ทั้งนี้ กรมบัญชีกลางจะประชาสัมพันธ์ข่าวสารอย่างต่อเนื่อง โดยผู้มีสิทธิสามารถสอบถามรายละเอียดหรือปรึกษาปัญหาเกี่ยวกับการใช้สิทธิกับ Call Center ได้ที่หมายเลขโทรศัพท์ 0-2270-6400
รัฐบาลไทย-ข่าวทำเนียบรัฐบาล-สำนักงานเศรษฐกิจการคลังชี้แจง กรณีระบบพร้อมเพย์ขัดข้อง
วันพุธที่ 3 มกราคม 2561
สํานักงานเศรษฐกิจการคลังชี้แจง กรณีระบบพร้อมเพย์ขัดข้อง
สํานักงานเศรษฐกิจการคลังชี้แจง กรณีระบบพร้อมเพย์ขัดข้อง
วันที่ 3 มกราคม 2561 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงตามที่เว็บไซต์พันทิปมีการตั้งกระทู้ร้องระบบโอนเงินพร้อมเพย์ ที่บริหารงานระบบกลางโดยบริษัท เนชั่นแนล ไอทีเอ็มเอ็กซ์ จํากัด เกิดขัดข้องตั้งแต่ช่วงเช้าวันที่ 31 ธ.ค. 60 ล่าสุดเมื่อเวลา 14.00 น. วันที่ 2 ม.ค. 61 ยังพบว่าการโอนเงินบางรายการเงินก็ยังไปไม่ถึงผู้รับ ซึ่งสมาชิกผู้ใช้เว็บไซต์พันทิปได้เรียกร้องขอให้ธนาคารแห่งประเทศไทย กระทรวงการคลัง และหน่วยงานที่เกี่ยวข้องออกมาชี้แจงข้อเท็จจริงต่อประชาชน
สํานักงานเศรษฐกิจการคลัง ขอข้อเท็จจริงว่า กระทรวงการคลังได้ประสานให้ธนาคารแห่งประเทศไทย (ธปท.) ชี้แจงประเด็นระบบพร้อมเพย์ขัดข้องแล้ว โดย ธปท. ได้ชี้แจงว่า ตามที่ได้เกิดปัญหาการโอนเงินระหว่างธนาคารผ่านบริการพร้อมเพย์ ในช่วงเช้าของวันที่ 31 ธันวาคม 2560 นั้น บริษัท เนชั่นแนล ไอทีเอ็มเอ๊กซ์ จํากัด (บริษัทฯ) และธนาคารผู้ให้บริการได้รับทราบปัญหาการโอนเงินข้ามธนาคารผ่านบริการพร้อมเพย์ จึงได้ตรวจสอบหาสาเหตุและขอปิดการให้บริการเป็นการชั่วคราว ตั้งแต่เวลา 11:45 น. เพื่อแก้ไขปัญหาและป้องกันความเสียหายที่จะเกิดแก่ผู้ใช้บริการ จากการตรวจสอบ พบว่า โปรแกรมการประมวลผลค่าวันที่สิ้นปีผิดพลาด ทําให้ไม่สามารถโอนเงินไปยังธนาคารปลายทางได้ ดังนั้น บริษัทฯ ได้ร่วมกับผู้พัฒนาระบบเร่งดําเนินการแก้ไข โดยระบบสามารถกลับมาเปิดให้บริการได้ในเวลา 14:45 น. ในวันเดียวกัน สําหรับรายการโอนเงินที่ลูกค้าไม่ได้รับเงินภายในวันเดียวกันนั้น มีจํานวน 20,000 รายการ ซึ่งธนาคารต่าง ๆ และ บริษัทฯ ได้ดําเนินการแก้ไขนําเงินเข้าบัญชีลูกค้าผู้รับครบถ้วนทุกรายแล้ว ซึ่งทุกธนาคารได้เร่งแก้ไขปัญหาให้กับลูกค้าอย่างเต็มที่ ทั้งนี้ บริการพร้อมเพย์เริ่มให้บริการมาตั้งแต่เดือนธันวาคม 2559 จนถึงวันที่ 31 ธันวาคม 2560 มีการโอนเงินระหว่างธนาคารเกือบ 70 ล้านรายการ โดยจํานวนโอนเงินสูงสุด 700,000 รายการต่อวัน และมีแนวโน้มเพิ่มขึ้นโดยตลอด
นอกจากนี้ สมาคมธนาคารไทยได้ชี้แจงเพิ่มเติมว่า เหตุการณ์นี้นับเป็นครั้งแรกของบริการพร้อมเพย์ที่ให้บริการมาตั้งแต่เดือนมกราคมของปีที่ผ่านมา โดยเป็นความผิดพลาดที่เกิดจากการเขียนโปรแกรม และหลังจากการแก้ไขในครั้งนี้แล้ว เชื่อว่าจะไม่เกิดปัญหาอีก และเพื่อรองรับผลกระทบที่เกิดกับลูกค้าที่ต้องโอนเงินข้ามธนาคารผ่านช่องทางอื่นแทนพร้อมเพย์ ในวันที่ 31 ธันวาคม 2560 ซึ่งต้องเสียค่าธรรมเนียม ธนาคารผู้ให้บริการทุกธนาคารจะคืนเงินค่าธรรมเนียมดังกล่าวให้แก่ลูกค้าทุกราย
---------------------------